钦定古今图书集成/明伦汇编/氏族典/第522卷 > 薛元鼎
## 钦定古今图书集成/明伦汇编/氏族典/第522卷 > 薛元鼎

按《万姓统谱》：“元鼎字叔云。幼警敏，四岁日诵《论语》数
百字。登绍兴三十年进士，初调惠州教授，历官提举
浙西路，加直秘阁。相视江流曲直，奏开运河五十四
里。被旨往秀州，欲以一州岁计，综核其盈缩，以为天
下准。还以其所详究本末源流敷奏，上可其请。”除吏
部郎官，迁起居郎兼太子左谕德。护丧归，以病卒。有
《讲义》并诗文集藏于家。